פורום החברות הסלולריות בישראל

הלוגו של פורום החברות הסלולריות בישראל]]
פורום החברות הסלולריות בישראל הוא פורום המאגד את שלוש חברות הסלולר הגדולות הפועלות בישראל: פלאפון, סלקום ופרטנר. הפורום הוקם ב-1999. מנכ"ל הפורום מ-2007 הוא ליאור ורונה.

הפורום עוסק בהסברה לציבור ובפעילות מול התקשורת והרגולטור בכל הנוגע לדרך הפעולה והפריסה של האנטנות הסלולריות בישראל ומטרתו להציג בפני הציבור מידע בנוגע לבטיחותה של הרשת הסלולרית בארץ. הפורום קיבל היתר לפעולה מהממונה על ההגבלים העסקיים. הממונה ציין כי הפורום דרוש "לשם הגברת המודעות באשר לעמידתם של מתקני תקשורת סלולרית בתקנים הבינלאומיים המעודכנים המתייחסים לרמות הבטיחות בנוגע לחשיפת בני אדם לגלי רדיו אלקטרומגנטי, ובדרישות אגף בטיחות הקרינה במשרד להגנת הסביבה".

הפורום מפעיל מוקד מידע טלפוני, המספק לציבור מידע בנושא הפריסה והפעילות של הרשת הסלולרית בשני תחומים:
*אנטנות סלולריות: מיקומי אנטנות, היתרים שנדרשו, מדידות קרינה בסבסוד על ידי מודדים המוסמכים מטעם המשרד להגנת הסביבה ומענה לשאלות מקצועיות.
*טלפונים סלולריים: מידע בנושא רמת הקרינה המקסימלית של כל דגם (מידע זה מועבר על ידי החברות היצרניות).

כמו כן מפעיל הפורום אתר אינטרנט המאפשר קבלת מידע בנושאי קרינה סלולרית, לרבות ניירות עמדה ומחקרים מדעיים מכל העולם, מנוע לחיפוש ערכי קרינה (SAR) של כל המכשירים, קישורים לאתרי רשויות הבטיחות והגופים האמונים על הנושא בארץ ובעולם, חוקים ותקנות ועוד.

פורום החברות הסלולריות מסייע במימון פרויקט ניטור הקרינה של עמותת מלר"ז, עמותה ציבורית המבצעת כגורם בלתי תלוי וללא חיוב בדיקות קרינה של אנטנות סלולריות לגופים ציבוריים, ועדי בניינים ולכל אדם החושש מקרבתן של תחנות בסיס למקום מגוריו. בודקי הקרינה של העמותה מוסמכים על ידי המשרד להגנת הסביבה וכפופים לוועדה מקצועית המורכבת ממומחים בעלי ותק רב בתחום הקרינה. פעילות העמותה מבוצעת בשיתוף המשרד להגנת הסביבה, המפקח על עבודת הבודקים/מודדים.

בכנסים שנערכים על ידי הפורום, הפורום מקפיד להדגיש כי הוא פועל על פי הנחיות המשרד להגנת הסביבה, משרד הבריאות, ארגון הבריאות העולמי של האו"ם ומשרד התקשורת.

==קישורים חיצוניים==
*[http://www.infocell.org פורום החברות הסלולריות בישראל]
*[http://www.who.int/mediacentre/factsheets/fs193/en/index.html עדכון נייר העמדה של ארגון הבריאות העולמי (WHO)] – בנוגע לטלפונים סלולריים
*[http://www.who.int/mediacentre/factsheets/fs296/en/index.html גיליון עובדות של ארגון הבריאות העולמי (WHO)] המספק מידע נוסף וסיכומים לגבי החששות הבריאותיים, תקני הגנה, תפיסת הציבור את הסיכון, ויוזמות הארגון
*[https://web.archive.org/web/20101231064850/http://www.icnirp.de/documents/ICNIRPnote.pdf הצהרת הוועדה הבינלאומית להגנה מפני קרינה בלתי מייננת (ICNIRP) בעקבות פרסום ממצאי האינטרפון]
*[https://web.archive.org/web/20101231070436/http://www.icnirp.de/documents/StatementEMF.pdf הצהרת הוועדה הבינלאומית להגנה מפני קרינה בלתי מייננת (ICNIRP)] שפורסמה בספטמבר 2009 בנוגע לספי החשיפה שנקבעו על ידה בשנת 1998
*[http://www.fda.gov/downloads/ForConsumers/ConsumerUpdates/UCM212306.pdf הצהרת ה-FDA האמריקאי בעקבות פרסום ממצאי האינטרפון]
*פרופ' סטיליאן גלברג, [https://web.archive.org/web/20101221174318/http://www.sviva.gov.il/Enviroment/Static/Binaries/ModulKvatzim/city_ant_1.pdf פריסת אנטנות סלולריות בתוך הערים], באתר המשרד להגנת הסביבה, 18.02.08
*ד"ר לפה אלכסנדר, [https://web.archive.org/web/20101221174012/http://www.sviva.gov.il/Enviroment/Static/Binaries/ModulKvatzim/cellular_center__1.pdf פריסת אנטנות סלולריות בחלק מערי המרכז], באתר המשרד להגנת הסביבה, 16.04.08
*[https://web.archive.org/web/20100704210114/http://www.sviva.gov.il/Enviroment/Static/Binaries/ModulKvatzim/mokdey_shidur_2010_new_1.pdf מוקדי שידור ניידים ונייחים במספר רשויות] באתר המשרד להגנת הסביבה, אפריל 2010
*[http://www.old.health.gov.il/pages/default.asp?PageId=4408&catId=838&maincat=46 המלצות משרד הבריאות בנוגע לשימוש בטלפונים סלולריים], עודכן ב-20/07/10
*[https://web.archive.org/web/20101117213655/http://gis.sviva.gov.il/interactiveMap1.htm מפת מוקדי שידור סלולרי פעילים] באתר המשרד להגנת הסביבה
*[http://www.environment.gov.il/bin/en.jsp?enPage=BlankPage&enDisplay=view&enDispWhat=Object&enDispWho=News^l4192&enZone=news חדשות המשרד להגנת הסביבה בנושא גידול אתרי שידור של החברות בין 2003 – 2007], 15 ביולי 2008 

קטגוריה:תקשורת סלולרית בישראל